NASA กำลังจะส่งจรวดเข้าไปในหลุมปล่องบนขั้วใต้ของดวงจันทร์
องค์การอวกาศสหรัฐหรือ NASA กำลังจะส่งจรวดเข้าไปในหลุมปล่องบนขั้วใต้ของดวงจันทร์ในวันศุกร์ที่ 9 ตุลาคมนี้ เพื่อตรวจหาน้ำในเศษชิ้นส่วนที่
โครงการสำรวจหลุมปล่องบนดวงจันทร์ Lunar CraterObservation and Sensing Satellite หรือ LCROSS ได้รับความสนใจอย่างมากที่ศูนย์อวกาศจอห์นสั้นในนครฮูสตัน รัฐเท็กซัสภารกิจสำคัญครั้งนี้คือการค้นหาว่ามีน้ำหรือไม่ ในบริเวณหลุมปล่องใกล้กับขั้วใต้ของดวงจันทร์ซึ่งอาจสนับสนุนแผนการสร้างฐานบนดวงจันทร์ขององค์การนาซ่าแผนดังกล่าวคือส่วนหนึ่งของโครงการสำรวจกลุ่มดาว Constellation ซึ่งจะใช้ฐานบนดวงจันทร์เป็นสถานที่ปฎิบัติภารกิจ ส่งมนุษย์ไปดาวอังคารต่อไป คุณ Mendell Wendell หัวหน้าฝ่ายสำรวจดวงจันทร์และดาวเคราะห์ของ LCROSS กล่าวว่าโครงการสำรวจหลุมปล่องบนดวงจันทร์ คือก้าวแรกที่สำคัญยิ่งเพราะไม่มีวิธีอื่นที่ทำให้ทราบว่ามีอะไรอยู่บนดวงจันทร์ดังนั้นจึงต้องมีภารกิจนี้ขึ้น ตัวอย่างของแนวคิดหนึ่งที่กำลังทดสอบอยู่คือมีน้ำในรูปของน้ำแข็งที่เก็บมาจากส่วนลึกของหลุมปล่องบริเวณขั้วใต้ของดวงจันทร์ ที่ซึ่งแสงอาทิตย์ส่องไปไม่ถึงน้ำดังกล่าวซึ่งอาจมากับดาวหางจะระเหยกลายเป็นไอเมื่อได้รับรังสีความร้อนจากแสงอาทิตย์ที่ปกคลุมพื้นผิวส่วนใหญ่ของดวงจันทร์ และคุณ Mendellยังเชื่อว่าอาจจะมีน้ำในรูปแบบอื่น ภายในหลุมปล่องนั้นก็เป็นได้ เจ้าหน้าที่องค์การนาซ่าผู้นี้บอกว่าอาจมีแร่ธาตุที่มีน้ำเป็นส่วนประกอบ และต้องมีการสกัดน้ำออกมาจากแร่ธาตุนั้นอย่างไรก็ตาม คุณ PaulSpudis แห่งสถาบันดวงจันทร์ และดาวเคราะห์ในนครฮูสตันเชื่อว่าอาจมีน้ำบนดวงจันทร์ ในลักษณะที่บริสุทธิ์กว่าที่คิดกัน และหากมีปริมาณมากพอก็จะสามารถนำมาใช้สกัดเพื่อเป็นน้ำดื่มสำหรับนักบินอวกาศ ที่ทำงานอยู่ที่ฐานใกล้หลุมปล่องนั้นและอาจนำมาแยกเป็นไฮโดรเจนและอ๊อกซิเจนได้ คุณ Spudis อธิบายว่า เมื่อส่งกระแสไฟฟ้าที่อาจจะมาจากแผงรับพลังงานแสงอาทิตย์ผ่านสู่น้ำ น้ำจะกลับคืนสภาพเป็นก๊าซ จากนั้นจะควบแน่นก๊าซนั้นด้วยความเย็นจัดให้กลายเป็นอ๊อกซิเจนเหลวและไฮโดรเจนเหลวซึ่งนั่นยังเป็นพลังงานที่ใช้ขับเคลื่อนจรวดได้ด้วย คุณ Spudis ยังบอกด้วยว่า ไม่ว่าภารกิจ LCROSS จะค้นพบสิ่งใดองค์การนาซ่า จะต้องมีโครงการสานต่อซึ่งรวมถึงการนำหุ่นยนต์มาใช้เพื่อยืนยันผลการสำรวจและทดสอบสสารที่อยู่ในหลุมปล่องบนดวงจันทร์นั้น บรรดานักบินอวกาศขององค์การนาซ่า จะเฝ้ามองปฎิบัติการครั้งนี้อยู่บนโลกและรอคอยข้อมูลที่จะได้จากยานสำรวจ LCROSSซึ่งจะบินผ่านฝุ่นเมฆหนาแน่น เป็นระยะทางหลายกิโลเมตรที่เกิดจากการพุ่งชนของจรวดไร้ผู้โดยสารในขณะเดียวกัน กล้องโทรทัศน์ Hubble ของนาซ่าจะจับภาพปฎิบัติการครั้งนี้อย่างใกล้ชิดเพื่อติดตามหาร่องรอยของน้ำบนดวงจันทร์นั้นด้วย